**Vienošanās NR. 5.2-17.2/2023/7**

***par Biedrības “Latvijas jūrniecības savienība” nodotā valsts pārvaldes uzdevuma izpildi saistīto saistību, tiesību, dokumentācijas un finanšu līdzekļu nodošanu biedrībai “Latvijas būvinženieru savienība”***

Rīgā Dokumenta datums ir Puses pēdējā elektroniskā

paraksta un tā laika zīmoga datums

**Ekonomikas ministrija** (turpmāk – Ministrija), kuras vārdā saskaņā ar Ministru kabineta 2020. gada 22. septembra noteikumu Nr.588 „Ekonomikas ministrijas nolikums” 2. punktu un Valsts pārvaldes iekārtas likuma 45.panta pirmo daļu rīkojas, ekonomikas ministrs **Viktors Valainis**,

**Biedrība “Latvijas Būvinženieru savienība”** (turpmāk – LBS), kas reģistrēta Latvijas Republikas Uzņēmumu reģistrā 1993. gada 12. februārī, vienotais reģistrācijas Nr.40008000225, juridiskā adrese: Krišjāņa Barona iela 99 lit 1 A, Rīga, LV-1012, ko saskaņā ar statūtiem pārstāv valdes priekšsēdētājs **Raimonds Eizenšmits**,

**Biedrība “Latvijas Jūrniecības savienība” (**turpmāk – LJS), kas reģistrēta Latvijas Republikas Uzņēmumu reģistrā 1993. gada 1. martā. gada vienotais reģistrācijas Nr. 40008002283, juridiskā adrese: Meldru ielā 5A, Rīgā, LV-1015, ko saskaņā ar statūtiem pārstāv valdes priekšsēdētājs **Roberts Gailītis** (turpmāk katrs atsevišķi saukti - Puse vai kopā - Puses),

**ņemot vērā, ka:**

1. Ministrija un LBS 2022.gada 19.janvārī noslēdza Deleģēšanas līgumu Nr. 3.3-6/2022/892S par būvspeciālistu kompetences novērtēšanu un patstāvīgās prakses uzraudzību un 2023.gada 13.novembrī noslēdza papildus vienošanas Nr. 5.2-17.2/2023/5, deleģējot LBS arī ostu un jūras hidrotehnisko būvju projektēšanas, būvdarbu vadīšanas un būvdarbu būvuzraudzības būvspeciālistu kompetences novērtēšanu un patstāvīgās prakses uzraudzību (turpmāk – LBS Deleģēšanas līgums);
2. Ministrija un LJS 2022.gada 23.februārī noslēdza Deleģēšanas līgumu Nr. 5.2-17.2/2022/3 par būvspeciālistu kompetences novērtēšanu un patstāvīgās prakses uzraudzību ostu un jūras hidrotehnisko būvju projektēšanas, būvdarbu vadīšanas un būvdarbu būvuzraudzības darbības sfērās ar termiņu līdz 2024.gada 31.decembrim. Tomēr Ministrija un LJS 2023.gada 17. novembrī noslēdza vienošanos Nr. 5.2-17.2/2023/6 paredzot deleģētā uzdevuma termiņu 2023.gada 31.decembris (turpmāk – LJS Deleģēšanas līgums).

**Puses savstarpēji vienojas par būvspeciālistu ostu un jūras hidrotehnisko būvju projektēšanas, būvdarbu vadīšanas un būvdarbu būvuzraudzības sfērās uzraudzības saistību, tiesību, dokumentācijas un finanšu līdzekļu nodošanu un pārņemšanu (turpmāk – Vienošanās) šādā kārtībā:**

1. LJS līdz 2024.gada 1.februārim veic maksājumu uz LBS Būvniecības speciālistu sertifikācijas centra norēķinu kontu LV74UNLA0050018462984, lai pārskaitītu LJS Deleģēšanas līguma 12.8.2. apakšpunktā paredzēto valsts pārvaldes uzdevuma izpildes ietvaros saņemtās samaksas atlikumu uz valsts pārvaldes uzdevuma izpildes pārvaldes uzdevuma deleģējuma beigšanās dienu – 2023.gada 31.decembri.
2. LJS atbilstoši LJS Deleģēšanas līguma 12.8.4. apakšpunktam līdz 2024.gada 1.februārim nodod un LBS pārņem visu ar valsts pārvaldes uzdevumu izpildi saistīto un izstrādāto dokumentāciju (tai skaitā, bet ne tikai, būvspeciālistu lietas, administratīvo lietu materiālus saistībā ar būvspeciālistiem) un informāciju (ciktāl šie dokumenti un informācija nav pieejama Būvniecības informācijas sistēmā).
3. Par Vienošanās 1. punktā noteiktā maksājuma veikšanu un Vienošanās 2. punktā dokumentācijas nodošanu LJS un LBS sagatavo un paraksta nodošanas - pieņemšanas aktus, kura vienu eksemplāru iesniedz Ministrijai līdz 2024.gada 1.februārim.
4. Vienošanās stājas spēkā, kad tā ir visu Pušu parakstīta. Vienošanos var grozīt, Pusēm savstarpēji rakstveidā vienojoties.
5. Vienošanās sagatavota elektroniski latviešu valodā, parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejama parakstīta Vienošanās elektroniskā formātā.
6. **Pušu paraksti:**

|  |  |  |
| --- | --- | --- |
| **Ekonomikas ministrija**  Vienotais reģistrācijas Nr.90000086008  Brīvības iela 55  Rīga, LV-1519  ekonomikas ministrs  Viktors Valainis | **Biedrība**  **„Latvijas Būvinženieru savienība”**  Vienotais reģistrācijas Nr.40008000225  Krišjāņa Barona iela 99 lit 1 A, Rīga, LV-1012  valdes priekšsēdētājs  Raimonds Eizenšmits | **Biedrība**  **Latvijas Jūrniecības savienība**  Vienotais reģistrācijas Nr.40008002283  Meldru iela 5A, Rīga, LV-1015  valdes priekšsēdētājs  Roberts Gailītis |

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU